«Спутник V» вакцинасын әзірлеушілердің бірі қазақстандық оқушылармен кездесті
DATE: 16:29, 11 Наурыз 2021 | GMT +5
TITLE: «Спутник V» вакцинасын әзірлеушілердің бірі қазақстандық оқушылармен кездесті
URL: https://kaz.inform.kz/news/sputnik-v-vakcinasyn-azirleushilerdin-biri-kazakstandyk-okushylarmen-kezdesti_a3763080/
META: DATE: 16:29, 11 Наурыз 2021 | GMT +5
TOTAL WORDS: 134
AUTHOR(S):
TEXT: Ілияс Есмағамбетов – биотехнолог, молекулярлық биолог, Ресейдегі Н. Гамалея атындағы эпидемиология және микробиология ұлттық зерттеу орталығының қыметкері, коронавирусқа қарсы әлемде алғаш тіркелген вакцинаны әзірлеушілер қатарында. «Ғылым ұдайы дамуды қажет етеді: жаңа әдістерді игеру, әдебиеттерді оқу», – деді жас ғалым онлайнкездесуде. НЗМ баспасөз қызметінің мәліметінше, биолог сондай-ақ вакцинаның ағзаға әсері туралы айтып берді. «Әдетте, екпенің бірінші компоненті енгізілгеннен кейін 38° дейін температураның көтерілуі, дененің ауырсынуы, бас ауруы мүмкін. Бұл – ресми ақпарат және құпия болған да емес. Бұдан бөлек ешқандай елеулі белгілер байқалған емес, меніңше, алдағы уақытта да болмайды», – деп жауап берді Ілияс Есмағамбетов көпшілікті толғандырған сұраққа. «Егілу қажет пе, жоқ па?» деген бүгінгінің басты сауалының да жауабы берілді. Ғалымның айтуынша, бұл – әрбір адам өзі жеке қабылдайтын шешім. Дегенмен, вакцинацияның басты міндеті адамды арашалау ғана емес, аурудың өзгелерге таралуын болдырмау екендігін атап өтті
